Arial
Arial er en digital groteskskrift designet i 1982 af den engelske designer Robin Nicholas (1947-) for Monotype Corporation, Salfords, England; først under navnet Sonoran San Serif, og indtil 1990 som Arial MT oprindeligt beregnet til laserprintere med det tids lave opløsning.
Den blev i 1992 indlejret font i Microsofts styresystem Windows fra og med Windows 3.1. En udbygget version af Arial efter Unicode Standard blev derefter indlejret i Microsofts Office-pakken i 1999 og er i dag den globalt mest udbredte version. Siden Apple i 2001 lancerede sit styresystem Mac OS X har Arial også været indlejret i Macintosh' computere.
I kraft af Windows og Mac OS hører Arial til de mest udbredte skrifter i verden. Skriften foreligger i et væld af styrker og bredder og i mangfoldige tegnsystemer, såsom kyrillisk, koptisk, arabisk og hebraisk. Den er i sit design næsten identisk med Helvetica og substituerer automatisk Helvetica (og Helvetica-lignende skrifter) på skærmen og udprintning hos modtagere, som ikke selv har Helvetica på deres computer.
I sit design ligner Arial (og Helvetica) umiddelbart mange andre sans serif-skrifter, men den er lidt blødere i sine kurver, og i kraft af op-rindeligt (1982) at være skabt til både skærmvisning og udprintning på IBM's laserprintere blev Arial en moderne letlæselig skrift med stor tilpasningsevne. Et sikkert skriftvalg til almindelig korrespond-ance, rapporter og videnskabelige afhandlinger.